MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.250
Consiliul Local al Municipiului Craiova, întrunit în şedinţa ordinară din data de 30.06.2011;

Având în vedere referatul de legalitate nr.96832/2011 al Instituţiei Prefectului Judeţului Dolj şi raportul nr.97171/2011 întocmit de Direcţia Urbanism Amenajarea Teritoriului şi Patrimoniu  prin care se propune modificarea Hotărârii Consiliului Local al Municipiului Craiova nr.209/2011 privind aprobarea contractului de concesiune încheiat între municipiul Craiova, prin Consiliul Local al Municipiului Craiova şi S.C. SALUBRITATE CRAIOVA S.R.L., având ca obiect bunuri care aparţin domeniului public şi privat al municipiului Craiova;     

          În conformitate cu prevederile art.5, lit. b şi art.59 alin.1, 2 şi 3 din Ordonanţa de Urgenţă a Guvernului nr.54/2006 privind regimul contractelor de concesiune de bunuri proprietate publică, modificată şi completată, aprobată prin Legea nr.22/2007; 

În temeiul art.36 alin.2 lit. c coroborat cu alin.5 lit.a şi b, art.45 alin.3, art.61 alin.2 şi art.123 alin.1 din Legea nr.215/2001, republicată, privind administraţia publică locală;
hotărĂŞte:
Art.1.  Se aprobă modificarea art.2 din contractul de concesiune încheiat între municipiul Craiova, prin Consiliul Local al Municipiului Craiova şi S.C. SALUBRITATE CRAIOVA S.R.L., având ca obiect bunuri care aparţin domeniului public şi privat al municipiului Craiova şi va avea următorul conţinut:

      
  „Art.2. Durata concesiunii este de 49 de ani.”
Art.2. Pe data prezentei hotărâri, se modifică în mod corespunzător Hotărârea    Consiliului Local al Municipiului Craiova nr.209/2011.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism Amenajarea Teritoriului şi Patrimoniu, Direcţia Economico–Financiară, Direcţia Juridică şi S.C. SALUBRITATE CRAIOVA S.R.L. vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Bianca Maria Carmen PREDESCU


	Nicoleta MIULESCU


PRIMĂRIA MUNICIPIULUI CRAIOVA    

DIRECŢIA URBANISM, AMENAJAREA TERITORIULUI ŞI PATRIMONIU 

SERVICIUL  ADMINISTRARE ŞI EVIDENŢĂ DOMNENIUL PUBLIC 

ŞI PRIVAT ŞI MĂSURĂTORI TOPO

NR. 97171  DIN  DATA 28 .06.2011

                                                                                                Se aprobă,

                                                                                              Pt.  PRIMAR

             Viceprimar Mărinică Dincă

          RAPORT,


Prin Hotararea Consiliului Local  al Municipiului Craiova nr.209/2011 s-a aprobat încheierea contractului de concesiune între Consiliul Local al Municipiului Craiova şi S.C. SALUBRITATE CRAIOVA S.R.L, având ca obiect bunuri care aparţin domeniului public şi privat al municipiului Craiova. 

 În cuprinsul contractului la capitolul III, art.2 termenul contractului de concesiune este pe durata de existenţă a societăţii.

Având în vedere referatul Institutiei Prefectului Judeţului Dolj nr.96832/27.06.2011 prin care se recomandă respectarea prevederilor art.7, alin.1 din contractul de concesiune referitor la  durata concesiunii, în sensul că aceasta nu poate depăşi 49 de ani, propunem spre aprobare Consiliului Local al Municipiului Craiova următoarele:

modificarea art.2 din contractul de concesiune încheiat între municipiul Craiova, prin Consiliul Local al Municipiului Craiova şi S.C. SALUBRITATE CRAIOVA S.R.L., având ca obiect bunuri care aparţin domeniului public şi privat al municipiului Craiova şi va avea următorul conţinut:

      
  „Durata concesiunii este de 49 de ani”

se modifică în mod corespunzător Hotărârea  Consiliului Local al Municipiului Craiova nr.209/2011.

ARHITECT ŞEF,
ŞEF SERVICIU,

Mircea Diaconescu
Daniela Băcanu

Avizat pentru legalitate,

Cons. Jur. Camelia Dinu

	
	

	
	

	
	


	
	

	
	

	
	


